MUNICIPIUL SATU MARE

PRIMARUL MUNICIPIULUI

Nr. 45236 din 16.08.2022

Primarul Municipiului Satu Mare, Kereskényi Gábor,

În temeiul prevederilor art. 136 alin. (1) din O.U.G.nr. 57/20019 privind Codul Administrativ, cu modificările și completările ulterioare îmi exprim inițiativa de promovare a proiectului de hotărâre privind schimbarea destinației clădirii situată în Grădina Romei, pe B-dul Traian nr.18, proiect în susținerea căruia formulez următorul

**REFERAT DE APROBARE:**

Având în vedere Hotărârea Consiliului Local nr. 99 din 18.05.2006 privind aprobarea Acordului de Parteneriat încheiat cu Agenția de Protencție a Mediului Satu Mare în vederea realizării ,,Complexului de educație ecologică și de monitorizare integrată a calității aerului în context transfrontalier”,

Luând în considerare adresa nr. 42993 din 2.08.2022 din partea Serviciului Scriere, Implementare și Monitorizare Proiecte,

Ținând cont de faptul că, în acest moment clădirea este folosită foarte puțin, sub capacitatea ei maximă,

Conform art. 3, pct. 25 din Legea nr. 372 din 13 decembrie 2005 (\*republicată\*) privind performanţa energetică a clădirilor,

,,clădire de interes și utilitate publică - clădire cu o suprafață utilă totală de peste 250 mp frecvent vizitată de public, ocupată de autorități ale administrației publice în care se desfășoară activități de interes public național, județean sau local sau în care se desfășoară activități comerciale, social-culturale, de învățământ, educație, asistență medicală, sportive, financiar-bancare, de cazare și alimentație publică, prestări de servicii și altele asemenea;”

Propun Consiliului local aprobarea

PROIECTULUI DE HOTĂRÂRE

privind schimbarea destinației clădirii situată pe B-dul Traian nr.18

Primar al municipiului Satu Mare

Kereskényi Gábor

Întocmit: Covaci Natalia Ileana